**Zmluva o vykonávaní a správe záloh**

uzatvorená podľa ust. § 269 odst. 2 zák. č. 513/1991 Zb., obchodný zákonník

medzi zmluvnými stranami:

**Poskytovateľ:**

**Magic Solutions, s.r.o.**

Nálepkova 16, 902 01 Pezinok

IČO: 44 632 711 DIČ : SK 20 22 83 92 36

konajúci/zástupca: Radoslav Chanečka

zápis v OR: v Obch. reg. Okr. súdu Bratislava I, vložka č. 57191/B, oddiel s.r.o.

Bankové spojenie: Prima banka Slovensko, a.s.

IBAN: SK4856000000006645997001

**Objednávateľ:**

**Základná škola Pusté Úľany**

Adresa: Hlavná 86, 925 28; Pusté Úľany

IČO: 36086681

konajúci/zastúpený: Mgr. Ondrej Borek

Kontakt: +421903943601 riaditel@zspusteulany.sk

objednávateľ a poskytovateľ spolu ďalej aj len ako „zmluvné strany“

**Preambula**

 Účelom predmetnej zmluvy je stanoviť podmienky poskytovania **služieb zálohy dát** zo strany poskytovateľa pre objednávateľa v odbore informačných a komunikačných technológií (ďalej v texte len IKT).

 Zámerom je využiť poskytovateľove kapacity v službách správy IKT spočívajúce v prehĺbení výkonu komplexnej odbornej technickej práce, poradenstva, servisnej práce, technickej podpory pre potreby objednávateľa za dohodnutú odplatu.

**I. Predmet zmluvy**

1. Zálohovanie dát objednávateľa poskytovateľ vykonáva formou pravidelného kopírovania dát celého servera a pracovných staníc objednávateľa. Zálohovanie dát zahŕňa kontrolu a nastavenie záloh, inštalácie a konfigurácie zálohovaného hardvéru poskytovateľa. Takto zálohované dáta je poskytovateľ povinný uchovať dostupné pre objednávateľa, ale mimo prevádzku objednávateľa. Záloha dát znamená umiestnenie dát zo servera objednávateľa na server poskytovateľa. Zálohy sú inkrementálne. Zálohovanie prebieha každý deň, pričom sa uchovávajú zálohy posledných verzií. Zálohovanie dát objednávateľa sa vykonáva za účelom obnovy dát objednávateľa v prípade ich straty, poškodenia, alebo za iným účelom objednávateľa. Obnova dát servera objednávateľa prebieha na požiadanie zo strany objednávateľa. V prípade straty dát spôsobenej výpadkom servera objednávateľa, alebo stratou dát spôsobenou užívateľmi servera objednávateľa bude server pripojený do istenej elektrickej siete. Elektrická sieť je istená systémami UPS pre krátkodobé výpadky prúdu. Pre prípady dlhodobého výpadku elektrickej siete pre výkony záloh bude elektrická energia zabezpečená prostredníctvom osobitného agregátu. Server bude pripojený do Internetu rýchlosťou 300/300 Mbp\s, pričom pripojenie do Internetu je redundantné. K serveru je poskytnutá 1 verejná IP adresa. Záložné backupové internetové pripojenie je v parametroch 150/150 Mbp/s.

Obnova dát nie je zahrnutá v predmete tejto zmluvy a je spoplatnená osobitne.

1. Termín začiatku plnenia:

 Poskytovateľ sa zaväzuje, že zabezpečí začiatok služby od 01.08.2021

**II. Práva a povinnosti poskytovateľa**

1. Poskytovateľ je povinný:
2. poskytovať služby zálohy dát v priebehu celého dňa a v ktorýkoľvek deň, bez ohľadu na pracovné dni, či dni pracovného pokoja;
3. prijímať hlásenia o potrebe vytiahnutia a odovzdania záloh od 9:00 hod. do 18:00 hod. v pracovných dňoch;
4. vytiahnuť a odovzdať zálohu na požiadanie objednávateľa v tomto rozsahu:
* do 8h hodín pracovného času od písomného / telefonického nahlásenia začiatok riešenia obnovy dát.
* do 16h pracovného času od prvého nahlásenia obnova dát s tým, že lehota neplynie mimo času od 9:00 hod. do 18:00 hod. v pracovných dňoch; tj 2 pracovné dni od nahlásenia.
1. uskutočňovať zálohy a ich správu v reálnom čase prostredníctvom siete internet;
2. vykonávať služby záloh s rešpektom k potrebám objednávateľa, podľa jeho požiadaviek a pokynov.
3. Poskytovateľ sa zaväzuje zachovávať **mlčanlivosť** v zmysle Nariadenia Európskeho parlamentu a Rady (EÚ) 2016/679 o ochrane osôb pri spracúvaní osobných údajov a o voľnom pohybe takýchto údajov a v zmyslezákona 18/2018 Z.z. o ochrane osobných údajov o všetkých skutočnostiach, o ktorých sa dozvedel pri uskutočňovaní záloh podľa tejto zmluvy, počas trvania a  po skončení trvania zmluvy. Poskytovateľ sa zaväzuje, že všetky firemné údaje objednávateľa, ako aj údaje o zamestnancoch, nebudú kopírované ani uskladňované mimo záložný server poskytovateľa.
4. Poskytovateľ **nenesie zodpovednosť za** škodu a nesplnenie záväzkov plynúcich v tejto zmluve v prípade, ak objednávateľ ani po písomnej výzve:
* si nesplnil svoje povinnosti podľa tejto zmluvy;
* neposkytol poskytovateľovi potrebnú súčinnosť na uskutočnenie činností podľa tejto zmluvy;
* nerešpektuje odborné rady, odporúčania, upozornenia či výzvy poskytovateľa pre správne a vhodné využívanie či fungovanie IKT hlavne v oblasti bezpečnosti práce či samotnej bezpečnosti siete či techniky IKT;
* nezabezpečuje primerané podmienky pre výkon a správy záloh v oblasti bezpečnosti práce.

 Poskytovateľ písomne upozorní objednávateľa na nedodržiavanie jeho záväzkov plynúcich z tejto zmluvy (list, email).

**III. Práva a povinnosti objednávateľa**

1. Objednávateľ je povinný:
2. umožniť poskytovateľovi súčinnosť pri zabezpečení záloh a ich správy podľa tejto zmluvy uskutočniť prvotné nastavenie servera a diskových polí objednávateľa, ako aj zabezpečiť možnosť vzdialenej správy siete a to najmä udržiavaním zapnutých a/alebo prístupných softvérových a hardvérových zariadení objednávateľa počas nepretržitej prevádzky ako aj udržovať zálohované zariadenia objednávateľa pripojené do siete internet;
3. poskytovať poskytovateľovi potrebnú súčinnosť na vykonávanie činností podľa tejto zmluvy a to najmä v potrebných prípadoch umožniť poskytovateľovi vstup do miesta prevádzky objednávateľa vrátane prístupu k zálohovaným zariadeniam objednávateľa a umožniť poskytovateľovi na týchto zariadeniach vykonávať potrebné úkony, nastavenia a iné technické zásahy;
4. odovzdať k dispozícii relevantné podklady k zálohovanej technike a zariadeniam IKT nevyhnutné pre výkon dohodnutej zálohy a jej správy;
5. nevstupovať do nastavení záloh uskutočnených poskytovateľom na zabezpečenie možnosti vzdialenej správy siete;
6. rešpektovať odborné rady, odporúčania, upozornenia, postupy či výzvy poskytovateľa pre správne a vhodné využívanie či fungovanie záloh;
7. oboznamovať poskytovateľa so zmenami v softvéri a hardvéri, ktoré spadajú pod vykonávanie a správu záloh;
8. zaplatiť poskytovateľovi cenu za správu - činnosť uskutočňovanú podľa tejto zmluvy a podľa platobných podmienok dohodnutých v tejto zmluve.

**IV. Platobné podmienky**

1. Objednávateľ sa zaväzuje zaplatiť poskytovateľovi za každý kalendárny mesiac trvania platnosti a účinnosti tejto zmluvy **za plnenie predmetu** podľa tejto zmluvy čiastku vo výške 19,90- EUR (slovom devätnásť EUR a deväťdesiat centov ) bez dane z pridanej hodnoty, t. j. celkom čiastku **vo výške 23,88- EUR (slovom dvadsať tri EUR a osemdesiatosem centov ) vrátane dane z pridanej hodnoty** (v aktuálnej výške ku dňu podpisu tejto zmluvy) ďalej aj len ako „paušálna cena“.
2. Objednávateľ je povinný zaplatiť poskytovateľovi dopravu **za servisný výjazd** v prípade potreby odovzdania záloh do prevádzky Základná škola Pusté Úľany, Hlavná 86, 925 28 Pusté Úľany vo výške 8- EUR (slovom osem eur) bez dane z pridanej hodnoty, t. j. celkom **vo výške 9,60- EUR (slovom deväť eur a šesťdesiat centov) vrátane dane z pridanej hodnoty** za každý uskutočnený servisný výjazd.
3. Objednávateľ je povinný zaplatiť poskytovateľovi čiastku vo výške 30,00 EUR (slovom tridsať eur), t. j. celkom **vo výške 36,00- EUR (slovom tridsať šesť eur) vrátane dane z pridanej hodnoty za obnovu dát, ak sa zmluvné strany nedohodnú inak.**
4. Objednávateľ sa zaväzuje zaplatiť cenu za poskytnuté služby podľa tejto zmluvy na základe faktúry, ktorú poskytovateľ vystaví vždy k prvému dňu v mesiaci vykonávaniu predmetu tejto zmluvy. **Lehota** **splatnosti faktúry je 14 dní** od doručenia faktúry objednávateľovi.
5. V prípade, že objednávateľ je v omeškaní s úhradou faktúry alebo jej časti je poskytovateľ oprávnený obmedziť rozsah plnenia služieb a/alebo špecifikovaných činností, ktoré sú dohodnuté v tejto zmluve v nasledujúcom období kalendárneho mesiaca pričom takéto obmedzenie poskytovateľa nemá vplyv na povinnosti objednávateľa podľa tejto zmluvy. V prípade, ak sa objednávateľ dostane do omeškania so zaplatením ceny za činnosť poskytnutú poskytovateľom podľa tejto zmluvy, má poskytovateľ nárok na zaplatenie úrokov z omeškania vo výške 0,05% z dlžnej sumy za každý deň omeškania (alebo v inej zákonom oprávnenej výške).

**V. Záverečné ustanovenia**

1. Táto zmluva nadobúda platnosť a účinnosť dňom podpisu oboma zmluvnými stranami.
2. Táto zmluva sa uzatvára na dobu neurčitú.
3. Táto zmluva má výpovednú lehotu 6 mesiacov.
4. Výpovedná lehota začína plynúť prvým dňom nasledujúceho kalendárneho mesiaca od prevzatia výpovede zmluvy.
5. V prípade, ak si niektorá zo zmluvných strán opakovane nesplní svoju povinnosť podľa tejto zmluvy, je druhá zo zmluvných strán oprávnená od tejto zmluvy odstúpiť. Odstúpenie od zmluvy sa musí doručiť druhej zmluvnej strane písomne.
6. Táto zmluva je vyhotovená v dvoch rovnopisoch po jednom pre objednávateľa a poskytovateľa.
7. Zmluvné strany vyhlasujú, že si zmluvu prečítali, jej obsahu porozumeli, na znak čoho ju podpisujú na základe slobodnej a vážnej vôle, nie v tiesni, ani za nápadne nevýhodných podmienok.

V Pezinku dňa 20.07.2021 V Pezinku dňa 20.07.2021

 Za objednávateľa: Za poskytovateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Ondrej Borek Radoslav Chanečka

 Riaditeľ školy Magic Solutions, s.r.o.